《次韵子瞻赋雪二首》
宋代·苏辙

麦苗出土正纤纤，春早寒官令尚严。
云覆南山初半岭， 风干东海尽成盐。
来时瞬息平吞野，积久欹危欲败檐。
强付酒樽判醉熟，更寻诗句斗新尖。
点缀偏工乱鹄鸦，淹留亦解恼船车。
乘春已觉矜余力，骋巧时能作细花。
僵雁堕鸱谁得罪，败墙破屋若为家。
天公爱物遥怜汝，应是门前守夜叉。
〈是岁京师雪尤甚，鸱鸢冻死如积。
〉

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。